**Š K O L S K Ý P O R I A D O K  MATERSKEJ ŠKOLY**– [www.msmajernikova.sk](http://www.msmajernikova.sk)

- materská škola je v prevádzke v pracovných dňoch od 6.30 h. do 17.00 h.

* v čase letných prázdnin je prevádzka materskej školy prerušená z hygienických dôvodov najmenej na 3 týždne

- deti sa do materskej školy prijímajú k začiatku školského roka v mesiaci

máj alebo v priebehu školského roka, pokiaľ je voľná kapacita MŠ

* rodič privádza dieťa do materskej školy spravidla do 8.00 h. a prevezme ho spravidla po 15.00 h.
* prevzatie dieťaťa môže pedagogický zamestnanec odmietnuť, ak zistí,že jeho zdravotný stav nie je vhodný na prijatie do materskej školy – § 3 ods.5 vyhl. MŠVVaŠ SR č. 541/2021 po vykonaní ranného filtra
* neprítomnosť dieťaťa a odhlásenie zo stravy oznámi rodič vopred, najneskôr do 8.00 h. v deň neprítomnosti dieťaťa osobne, telefonicky na číslach 02/70711570, 0910 167 943, 02/70711571. Od 1.10.2024 bude odhlásenie dieťaťa možné iba cez aplikáciu EduPage. Ak rodič neodhlási svoje dieťa zo stravy , uhrádza plnú stravnú jednotku, ktorú dieťa obvykle odoberá. Najneskôr do 14 pracovných dní od začiatku neprítomnosti dieťaťa oznámi rodič **riaditeľke MŠ** dôvod a predpokladaný čas neprítomnosti jeho dieťaťa.
* v prípade dieťaťa plniaceho PPV, ho rodič odhlasuje výlučne cez Edupage hneď v prvý deň neprítomnosti dieťaťa s uvedením dôvodu neprítomnosti (dôležité!!!). Ak tak nespraví do 8,00 h., uhrádza plnú stravnú, ktorú jeho dieťa obvykle odoberá.
* na čiastočnú úhradu výdavkov materskej školy prispieva rodič alebo iná osoba , ktorá má voči dieťaťu vyživovaciu povinnosť na základe VZN č. 4/2023 príspevkom vo výške **60,- eur** mesačne, poplatok sa uhrádza každý mesiac **vždy do 1. – do 10. v danom mesiaci !!!**

- poplatok je potrebné zaplatiť do určeného termínu bankovým prevodom

na **IBAN SK8556000000001804148021,** od poplatku sú oslobodené deti

5-ročné, ktoré plnia povinné predprimárne vzdelávanie v MŠ. Pri platbe cez

IB do poznámky **uviesť meno dieťaťa a triedu, ktorú navštevuje**

* poplatok za stravu  **2,30 eur + 10 eur** na réžiu ŠJalebo **1,85 eur** bez olovrantu + 10,- € réžia/ na deň je rodič povinný uhradiť mesačne vopred do 25. dňa v mesiaci . V prípade neuhradenia stravného do uvedeného termínu, vedúca ŠJ písomne upozorní rodiča o povinnosti zaplatiť úhradu do 5 dní. Po tomto termíne na základe písomného upozornenia, môže riaditeľka ukončiť dochádzku dieťaťa do MŠ – stravné má iný účet ako školné, takže ho je potrebné uhradiť na **IBAN SK05 5600 0000 0018 0414 1022 !**
* **POZOR ! ŠKOLNÉ SA PLATÍ NA AKTUÁLNY MESIAC A STRAVNÉ O MESIAC VOPRED, Z TOHO DÔVODU SA PLATÍ V SEPTEMBRI 2X STRAVNÉ, ALE IBA 1X ŠKOLNÉ, NAKOĽKO JE UHRADENÉ NA AKTUÁLNY MESIAC V ČASE OD 1. – DO 10.-TEHO V MESIACI**
* ak je neprítomnosť dieťaťa dlhšia ako 30 po sebe nasledujúcich kalendárnych dní, rodič písomne (emailom) oznámi dôvod a trvanie neprítomnosti dieťaťa riaditeľke MŠ (netýka sa detí, ktoré plnia PPV). Žiadosť o prerušenie dochádzky môže doložiť lekárskym potvrdením alebo žiadosťou z rodinných dôvodov, kedy mu riaditeľka môže odpustiť príspevok stanovený VZN 4/2023 MČ BA- KV = 60,- eur mesačne, ktorý uhrádza rodič za každé dieťa. Na základe platného VZN si rodič môže uplatniť pri platbe za 2 deti, navštevujúce MŠ, zľavu na jedno dieťa vo výške 50% - na základe písomnej žiadosti rodiča/zákonného zástupcu
* rodič taktiež uhrádza príspevok do fondu OZRMŠ IBAN **SK45 6500 0000 0000 2030 4263**– výška príspevku je **70,-eur**/školský rok, tento príspevok slúži na zakúpenie hračiek, výtvarného materiálu, na úhradu akcií na MŠ, učebných pomôcok, darčekov k MDD a na Mikuláša, všeobecného materiálu a pod. Vyúčtovanie je rodičom k dispozícii v každej šatni v mesiaci september
* ak rodič **závažným spôsobom opakovane poruší Školský poriadok materskej školy /** napr. 3x neskorý príchod po dieťa , t.z. po 17,00 h./, riaditeľka MŠ po predchádzajúcom písomnom upozornení , môže rozhodnúť o **ukončení** dochádzky dieťaťa do materskej školy
* konzultačné hodiny riaditeľky MŠ – vždy v pondelok od 11,00 h. – do 11,30 h., možnosť dohodnúťsi iný termín ,tel.č. 0908 580 505 alebo 02/707 11 570, 0940 637 701 - využívať v prípade prerušenia dochádzky dieťaťa alebo ukončenia dochádzky, pri prijatí dieťaťa do MŠ počas školského roku, otázok ohľadom organizácie našej MŠ a pod. alebo e-mailom na [**ms.majernikova11@karlovaves.sk**](mailto:ms.majernikova11@karlovaves.sk)
* rodič môže splnomocniť ďalšiu osobu na preberanie dieťaťa z MŠ – formou tlačiva, ktoré obdrží v triede na začiatku šk. roku alebo si ho stiahne z našej webovej stránky
* v pondelok prináša rodič dieťaťu čistú pyžamu a detský uteráčik (45x30cm a podobne)
* možnosť prispieť **2% z daní** a sponzorskými finančnými darmi (\*OZRMŠ

Občianske združenie rodičov pri MŠ Majerníkova 11

IBAN - **SK45 6500 0000 0000 2030 4263**

* adaptačný pobyt dieťaťa dohodne rodič s triednou učiteľkou pri nástupe do MŠ, vypíše si tlačivo, ktoré nájde na našej webovej stránke v sekcii „Tlačivá na stiahnutie“ ( v prvý deň nástupu d. môže rodič pobudnúť s dieťaťom krátky čas v priestoroch materskej školy a priniesť mu jeho obľúbenú hračku z domu)
* v prípade alergií dieťaťa, je rodič povinný oznámiť túto skutočnosť riaditeľke MŠ, vedúcej ŠJ a tr. učiteľke, pričom doloží **originál** **zdravotného potvrdenia od lekára**
* schádzanie a spájanie sa detí bude upresnené v mesiaci september – oznam v šatniach tried a pri jednotlivých vstupoch do budovy MŠ
* celoročne sledovať oznamy pre rodičov s dôležitými informáciami v šatniach jednotlivých tried, na webovej stránke [www.msmajernikova.sk](http://www.msmajernikova.sk) a na facebooku <https://www.facebook.com/ms.majernikova11> , kde si rodič môže zvoliť sledovanie tejto stránky a v prípade uverejnenia noviniek, mu prídu notifikácie (upozornenia) na nový oznam . Taktiež priebežne počas školského roku mu budú dôležité informácie prichádzať cez aplikáciu EduPage, ktorú je potrebné mať nainštalovanú v mobilnom telefóne. Prístupové heslá budú zaslané na uvedené emailové adresy rodičov/zákonných zástupcov
* v prípade vyzdvihnutia dieťaťa rodičom zo školského dvora, rodič/zákonný zástupca odchádza z bezpečnostných a organizačných dôvodov z dvora
* v čase od 06,00 – do 16,00 h. neparkovať pred budovou MŠ (viď. zvislá dopravná značka s dodatkovou tabuľou umiestnená pred budovou MŠ) – parkovisko je určené pre zamestnancov materskej školy v čase od 6-16,00 h.
* v prípade akýchkoľvek otázok neváhajte kontaktovať riaditeľku MŠ, najlepšie telefonicky na č. 0908 580 505, 02/707 11 570, 0940 637 701
* pri nástupe do MŠ – ( detský uteráčik + pohár z PVC, fľašu z PVC s vodou vo svojej skrinke v šatni ) prezúvky, pyžamu (v prípade celodenného pobytu v MŠ), náhradné oblečenie
* podľa § 24, ods. 6 Zákona č. 355/2007 Z.z. v MŠ môže byť umiestnené len dieťa, ktoré je zdravotne spôsobilé na pobyt v kolektíve, neprejavuje príznaky prenosného ochorenia a nemá nariadené karanténne opatrenie
* po každej neprítomnosti dieťaťa dlhšej ako 5 po sebe nasledujúcich pracovných dní ( týka sa to aj detí, ktoré neplnia povinné predprimárne vzdelávanie) vypisuje rodič/zákonný zástupca písomné vyhlásenie o bezinfekčnosti prostredia. Vyhlásenie je potrebné vypísať cez aplikáciu EduPage a následne odoslať na schválenie triednemu učiteľovi.

**POVINNÉ PREDPRIMÁRNE VZDELÁVANIE**

* od 1.9.2021 je absolvovanie predprimárneho vzdelávania v materskej škole povinné pre všetky deti, ktoré dosiahnu 5 rokov veku do 31. 08. kalendárneho roku
* povinné predprimárne vzdelávanie v materskej škole trvá jeden školský rok. Ak dieťa po dovŕšení šiesteho roka veku nedosiahlo školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonných zástupcov alebo zástupcu zariadenia so žiadosťou o PPPV
* zanedbávanie riadneho plnenia povinného predprimárneho vzdelávania – v prípade jeho neplnenia, má riaditeľ povinnosť, oznámiť obci a úradu práce, soc. vecí a rodiny túto skutočnosť a do troch mesiacov môže pozastaviť vyplácanie prídavku na dieťa
* Ak sa dieťa nemôže zúčastniť na výchove a vzdelávaní, jeho zákonný zástupca je povinný podľa § 144 ods. 9 školského zákona oznámiť materskej škole bez zbytočného odkladu príčinu jeho neprítomnosti ešte v prvý deň jeho neprítomnosti a to jeho odhlásením cez aplikáciu EduPage – „Dochádzka“ – následne cez „Nová žiadosť o ospravedlnenie“. Notifikácia – informácia príde obom triednym učiteľkám.
* Za dôvod ospravedlniteľnej neprítomnosti dieťaťa sa uznáva podľa § 144 ods. 10 školského zákona najmä:

- choroba,

- lekárom nariadený zákaz dochádzky do školy,

- rekonvalescencia alebo vyzdvihnutie dieťaťa z materskej školy pri

príznakoch ochorenia počas dňa,

- mimoriadne nepriaznivé poveternostné podmienky,

- náhle prerušenie premávky hromadných dopravných prostriedkov,

- mimoriadne udalosti v rodine alebo

- účasť dieťaťa na súťažiach.

**Vyššie uvedené znamená, že:**

- ak dieťa nepríde do materskej školy sedem dní, jeho neprítomnosť ospravedlňuje zákonný zástupca hneď v prvý deň neprítomnosti zadaním ospravedlnenia cez aplikáciu EduPage s uvedením dôvodu neprítomnosti

- Potvrdenie od lekára sa vyžaduje na ospravedlnenie neprítomnosti:

a) viac ako 7 po sebe nasledujúcich vyučovacích dní, t.j. 8 a viac po sebe nasledujúcich vyučovacích dní

b) súhrnne viac ako 14 vyučovacích dní počas mesiaca, t.j. 15 a viac vyučovacích dní

- Ak dieťa nie je prítomné v materskej škole viac ako 3 dni z iných dôvodov, napr. že trávi čas so starou mamou alebo ide na dovolenku s rodičmi, je potrebné, aby rodič **vopred o tomto informoval riaditeľku MŠ a opätovne zadal ospravedlnenie cez aplikáciu EduPage**

- v prípade akýchkoľvek nejasností neváhajte kontaktovať riaditeľku MŠ.

**Iveta Ryzá, v.r.**

**riaditeľka MŠ**